CELEX: 52022PC0025
Language: lv
Date: 2022-01-26
Title: Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu darbu zaudējušiem darba ņēmējiem (EGF/2022/000 TA 2022 – tehniskā palīdzība pēc Komisijas iniciatīvas)

EIROPAS KOMISIJA
            Briselē, 26.1.2022
            COM(2022) 25 final
            2022/0015(BUD)
            
            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda izmantošanu darbu zaudējušiem darba ņēmējiem (EGF/2022/000 TA 2022 – tehniskā palīdzība pēc Komisijas iniciatīvas)
            
               
         
         
            
               PASKAIDROJUMA RAKSTS
            
            
               Noteikumi, kas piemērojami finansiāliem ieguldījumiem no Eiropas Globalizācijas pielāgošanās fonda darbu zaudējušiem darba ņēmējiem (EGF), ir izklāstīti Eiropas Parlamenta un Padomes 2021. gada 28. aprīļa Regulā (ES) 2021/691 par Eiropas Globalizācijas pielāgošanās fondu darbu zaudējušiem darba ņēmējiem (EGF) un ar ko atceļ Regulu (ES) Nr. 1309/2013
                  1
                (turpmāk tekstā “EGF regula”).
            
            
               PIETEIKUMA KOPSAVILKUMS
            
            
               
                  Pamatdati:
               
               
                  EGF atsauces Nr.
                        EGF/2022/000
               
               
                  Eiropas Komisija
                        Tehniskā palīdzība
               
               
                  Administratīvie izdevumi: budžets EUR
                        290 000
               
               
                  Administratīvie izdevumi procentos (maksimālais apjoms: 0,5 %)
                        0,14 %
               
            
            
            
               Saskaņā ar EGF regulas 11. panta 1. punktu pēc Komisijas iniciatīvas tehniskajai palīdzībai katru gadu var izmantot līdz 0,5 % no EGF gada maksimālās summas.
            
            
            
               Finansējamā tehniskā palīdzība un tās paredzamo izmaksu sadalījums
            
            
               1.Covid-19 pandēmija ne tikai traucēja EGF lietu apstrādi, bet arī radīja nenoteiktību attiecībā uz vispārējām darbībām, jo īpaši notikumiem, kuros būtu nepieciešama fiziska klātbūtne. Tādējādi 2021. gadā Komisija nepieprasīja tehniskās palīdzības atbalstu. Priekšlikums 2022. gadam ir pielāgots pašreizējai situācijai.
            
            
               2.Šo ieguldījumu izmantos EGF regulas 11. panta 1. un 4. punktā un 12. panta 2., 3. un 4. punktā minētajiem izdevumiem, kā sīkāk izklāstīts turpmāk. To pārvaldīs Eiropas Komisija tiešā pārvaldībā.
            
            
            
                     
                        Apraksts
                     
                  
                  
                     
                        Kopējie izdevumi 
                        (EUR)
                     
                  
               
                     
                        Administratīvie izdevumi
                     
                  
                  
                     
                        190 000
                     
                  
               
                     
                        Tehniskie izdevumi
                     
                  
                  
                     
                        100 000
                     
                  
               
                     
                        Kopējie lēstie izdevumi
                     
                  
                  
                     
                        290 000
                     
                  
               
            
               3.Administratīvie izdevumi
            
            
               ·EGF kontaktpersonu ekspertu grupa, kurā ir divi dalībnieki no katras dalībvalsts, noturēs regulārās sanāksmes (2022. gada pirmajā un otrajā pusē un 2023. gada pirmajā pusē). Pandēmijas dēļ 2021. gada sanāksme bija pilnībā virtuāla. Saskaņā ar pašreizējo plānu 2022. gadā, visticamāk, atsāksies sanāksmes ar fizisku klātbūtni.
            
         
         
            
               ·Lai veicinātu sadarbību starp dalībvalstīm, Komisija organizēs vienu semināru, kurā piedalīsies EGF īstenošanas struktūras un sociālie partneri. Tas tiks ieplānots dienu pirms ekspertu grupas sanāksmes 2022. gadā. Sanāksme, visticamāk, notiks klātienē.
            
            
               ·Informatīvās darbības: Eiropas Komisijas mājaslapas rubrikā "Nodarbinātība, sociālās lietas un iekļautība" izveidotā sadaļa par EGF
                  2
               , kuru Komisija uztur saskaņā ar EGF regulas 12. panta 2. punktu, tiks regulāri atjaunināta un paplašināta, katru jaunu tiešsaistes klātbūtnes elementu tulkojot visās ES valodās. Tiks palielināta vispārējā izpratne par EGF un tiks popularizēta tā atpazīstamība. Informācija par EGF tiks sniegta dažādos Komisijas izdevumos un audiovizuālajos materiālos, kā paredzēts EGF regulas 11. panta 1. punktā. 
            
            
            
               4.Tehniskie izdevumi
            
            
               ·Elektroniskas datu apmaiņas sistēmas uzturēšana un atjaunināšana. Komisija turpina darbu pie EGF pieteikumiem un pārvaldībai paredzētu standartizētu procedūru izveides, izmantojot dalītās līdzekļu pārvaldības kopējās sistēmas (SFC) funkcijas. Tas ļaus vienkāršot EGF regulā paredzēto pieteikumu sagatavošanu, paātrināt to apstrādi un vieglāk sagatavot dažādus ziņojumus. SFC saskarne atvieglo arī EGF finanšu operācijas. Pie tām jo īpaši pieder:
            
            
               –SFC 2014.-2020. gada lietojumprogrammas uzturēšana un turpmāka attīstība, kas nepieciešama lietu slēgšanai;
            
            
               –EGF 2021.–2027. gada saskarnes turpmāka attīstīšana SFC, jo īpaši jaunas funkcijas un pielāgojumi, lai SFC saskaņotu ar EGF regulas 2021.–2027. gadam prasībām.
            
            
               ·Uzraudzība un datu vākšana: Komisija vāks datus par saņemtajiem, samaksātajiem un noslēgtajiem pieteikumiem un ierosinātajiem un īstenotajiem pasākumiem. Šie dati būs pieejami tīmekļa vietnē un tiks pienācīgi apkopoti turpmākajiem ziņojumiem reizi divos gados.
            
            
            
               Finansējums
            
            
               5.Maksimālais pieejamais EGF gada budžets 2022. gadā ir 186 miljoni EUR 2018. gada cenās (201 332 382 EUR 2022. gada cenās), kā noteikts 8. pantā Padomes Regulā (ES, Euratom) Nr. 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam
                  3
               .
            
            
               6.EGF regulas 11. panta 1. punktā noteikts, ka pēc Komisijas iniciatīvas tehniskajai palīdzībai var izmantot 0,5 % no šīs summas. Patlaban ir pieejama visa 2022. gadam paredzētā summa. Ierosinātā summa atbilst 0,14 % no maksimālā pieejamā EGF gada budžeta 2022. gadā.
            
            
               7.Lēmuma priekšlikumu par EGF izmantošanu kopīgi pieņems Eiropas Parlaments un Padome, kā noteikts 9. punktā 2020. gada 16. decembra Iestāžu nolīgumā starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai
                  4
               .
            
            
            
               Saistītie akti
            
            
               8.Vienlaikus ar šo priekšlikumu lēmumam par EGF izmantošanu Komisija Eiropas Parlamentam un Padomei iesniegs priekšlikumu par 290 000 EUR pārvietošanu uz attiecīgo budžeta pozīciju.
            
            
            
               Maksājumu apropriāciju avots
            
            
               9.Apropriācijas no EGF budžeta pozīcijas tiks izmantotas, lai segtu tehniskajai palīdzībai nepieciešamo summu 290 000 EUR.
            
            
               2022/0015 (BUD)
            
         
         
            
               Priekšlikums
            
            
               EIROPAS PARLAMENTA UN PADOMES LĒMUMS
            
            
               par Eiropas Globalizācijas pielāgošanās fonda izmantošanu darbu zaudējušiem darba ņēmējiem (EGF/2022/000 TA 2022 – tehniskā palīdzība pēc Komisijas iniciatīvas)
            
            
               EIROPAS PARLAMENTS UN EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) 2021/691 (2021. gada 28. aprīlis) par Eiropas Globalizācijas pielāgošanās fondu darbu zaudējušiem darba ņēmējiem (EGF) un ar ko atceļ Regulu (ES) Nr. 1309/2013
                  5
               , un jo īpaši tās 15. panta 1. punktu,
            
            
               ņemot vērā 2020. gada 16. decembra Iestāžu nolīgumu starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai
                  6
               , un jo īpaši tā 9. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Eiropas Globalizācijas pielāgošanās fonda darbu zaudējušiem darba ņēmējiem (EGF) mērķis ir apliecināt solidaritāti un veicināt ilgtspējīgu pienācīgas kvalitātes nodarbinātību Savienībā, sniedzot atbalstu atlaistajiem darba ņēmējiem un pašnodarbinātām personām, kuri ir atlaisti no darba nozīmīgas pārstrukturizācijas rezultātā, un palīdzot viņiem pēc iespējas ātrāk atgriezties ilgtspējīgā pienācīgas kvalitātes nodarbinātībā. 
            
            
               (2)EGF nepārsniedz maksimālo gada apjomu 186 miljonu EUR apmērā (2018. gada cenās), kā noteikts Padomes Regulas (ES, Euratom) 2020/2093
                  7
                8. pantā.
            
            
               (3)Regulā (ES) 2021/691 paredzēts, ka katru gadu ne vairāk kā 0,5 % no maksimālās, ikgadējās no EGF pieejamās summas pēc Komisijas iniciatīvas var izmantot tehniskajai palīdzībai.
            
            
               (4)Tādēļ EGF būtu jāizmanto, lai tehniskajai palīdzībai pēc Komisijas iniciatīvas nodrošinātu 290 000 EUR.
            
            
               (5)Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,
            
            
               IR PIEŅĒMUŠI ŠO LĒMUMU. 
            
            
               1. pants
            
            
               Savienības 2022. finanšu gada vispārējā budžetā izmanto Eiropas Globalizācijas pielāgošanās fondu darbu zaudējušiem darba ņēmējiem, lai piešķirtu 290 000 EUR saistību un maksājumu apropriācijās.
            
            
               2. pants
            
            
               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [tā pieņemšanas datums]
                  8*.
            
            
               Briselē,
            
         
         
            
               
                  Eiropas Parlamenta vārdā –
                        Padomes vārdā –
               
               
                  priekšsēdētāja
                        priekšsēdētājs 
                  
            
         
         
            
                  
                     (1)
                  
                        OV L 153, 3.5.2021., 48. lpp.
               
               
                  
                     (2)
                  
                        
                  http://ec.europa.eu/egf
                  . 
               
               
                  
                     (3)
                  
                        OV L 433, 22.12.2020., I/15. lpp.
               
               
                  
                     (4)
                  
                        OV L 433, 22.12.2020., I/29. lpp.
               
               
                  
                     (5)
                  
                        OV L 153, 3.5.2021., 48. lpp.
               
               
                  
                     (6)
                  
                        OV L 433, 22.12.2020., I/29. lpp.
               
               
                  
                     (7)
                  
                        Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433, 22.12.2020., I/15. lpp.).
               
               
                  
                     (8)
                  * 
                        Datumu ieraksta Parlaments pirms publicēšanas OV.